MIKSI?

Tällä sivulla esitellään muutamia vertaansa vailla olevia kamaluuksia. On kuitenkin syytä muistaa, että tämä ei ole Aku Ankan koko kuva, ei edes 1960-luvun Ankan kuva. Näitä tökeryyksiä julkaistiin joissakin numeroissa, ja heti seuraavassa saattoi olla lehti täynnä Barksia ja Stroblia. Ennen kaikkea epätasaisuus on 1960-luvun puolivälistä alkaen Aku Ankan silmiinpistävin piirre. Kun tänä päivänä haukutaan kertosäkeenomaisesti Ankan huonoutta, on piristävää nähdä mikä on todella huonoa. Tällaisia tarinoita ei Aku Ankassa nykypäivänä ikimaailmassa julkaista.